钦定古今图书集成/明伦汇编/闺媛典/第167卷 > 钱得吾妻孙氏〈妇刘氏附〉
## 钦定古今图书集成/明伦汇编/闺媛典/第167卷 > 钱得吾妻孙氏〈妇刘氏附〉

按《长兴县志》：“孙氏，儒士钱得吾妻。年三十三，夫亡藐
孤，大选甫三龄，氏苦守之，纺绩，延师训迪。选九岁善
属文，十三采芹，十九中一榜，二十五而夭。邑令熊明
遇捐俸助殡，岁给衣帛，以励苦节。大选妻刘氏，无子，
亦矢志如姑。御史李邦华题请建坊，表其闾。”